Diari Oficial de la Generalitat Valenciana


Sumari del DOGV 8480, del 06-02-2019 (2019/847)

RESOLUCIÓ de 21 de gener de 2019, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 88/17-AIA les Useres.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8480

Data del DOGV
:   06-02-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/847


Data del document
:   21-01-2019

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Useres, les
    * impacte ambiental

RESOLUCIÓ de 21 de gener de 2019, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 88/17-AIA les Useres. [2019/847]  
De conformitat amb l'article 41.3 de la Llei 21/2013, de 9 de desembre, d'avaluació ambiental, el qual estableix la publicació en el Diari Oficial de la Generalitat Valenciana de la declaració d'impacte ambiental, resolc:  
  
Publicar en el Diari Oficial de la Generalitat Valenciana la declaració d'impacte ambiental corresponent a l'expedient 88/17-AIA les Useres.  
  
«Declaració d'impacte ambiental  
Expedient: 88/17-AIA.  
Promotor: D'Encabanyes, SCP.  
Objecte del projecte: ampliació d'explotació porcina a 1.000 places.  
  
Autoritat substantiva: Ajuntament de les Useres.  
Localització: polígon 14, parcel·la 144, terme municipal de les Useres.  
  
Descripció del projecte  
1. D'acord amb l'estudi d'impacte ambiental, la descripció del projecte és el següent:  
Aquest projecte consisteix en l'ampliació d'una granja porcina d'engreix existent de 800 places de porc en 200 places per a aconseguir un total de 1.000 places per a porc d'engreix.  
La ubicació cadastral és la següent: municipi de les Useres, província de Castelló, polígon 14, parcel·la 144.  
L'explotació ramadera està formada per dues naus: la primera destinada a porcs amb superfície de 666,6 m² de dimensions 96,6 m x 6,9 m i una capacitat de 800 porcs, i la segona destinada a pollastres amb superfície de 1.250 m² de dimensions 100 m x 12,5 m i una capacitat de 18.000 pollastres.  
L'actuació projectada consisteix a allargar la nau de porcs en 27,15 m amb la mateixa amplària per a sumar una superfície addicional de 187,3 m².  
L'explotació es dedica a l'engreix dels porquets subministrats per l'empresa autoritzada. Els porquets arriben amb una edat aproximada de 3-4 setmanes. El període d'engreixament és d'uns 5 mesos i l'alimentació es compon de pinsos compostos complets subministrats per la mateixa empresa que proporciona els animals. El pes dels porcs quan són retirats amb destinació a l'escorxador és d'aproximadament 100-110 kg.  
  
Una vegada retirats els porcs amb destinació a l'escorxador es procedeix a una neteja-desinfecció que prepara les instal·lacions per a un nou cicle.  
S'estima un consum d'aigua de 825 m³ per cicle de cria de 5,5 mesos.  
En l'estudi d'impacte ambiental s'indica que es disposa actualment de calefactors amb combustió de carbó i que la nau a ampliar haurà de constar d'un sistema de calefacció alternatiu (caldera de biomassa amb corfa d'ametla de gran poder calorífic i balanç neutre en terme d'emissions de CO2) i en la nau existent es procedirà a substituir gradualment el sistema actual de combustió de carbó. Assenyala que el seu ús és molt puntual al llarg de l'any, només durant les primeres setmanes de l'entrada de porquets de la cria d'hivern.  
Els residus anuals estimats de la granja són els següents:  
1. 2.150 m³ de purins per any que equivalen a 7250 kg de nitrogen. Es gestionaran d'acord amb el pla de purins explicat línies més avall.  
2. 180 t de gallinassa per any que equivalen a 3.960 kg de nitrogen.  
  
3. Cadàvers de porc gestionats per servei de retirada per part de l'associació d'usuaris de casetes de recollida de cadàvers de bestiar no boví de la província de Castelló.  
4. Residus medicamentosos (codi RRO 3700: residus de tractament o prevenció de malalties animals) gestionats per gestor autoritzat KOMPASS.  
Cal esmentar que les aigües sanitàries generades s'abocaran a la bassa de purins i es gestionaran amb la resta de purins.  
El càlcul del volum anual de purins ha sigut realitzat d'acord amb el que indica el Reial decret 324/2000, de 3 de març, pel qual s'estableixen les normes bàsiques d'ordenació de les explotacions porcines.  
L'aplicació de purins, quant a la seua forma, es realitzarà seguint el codi valencià de bones pràctiques agràries que limita l'aplicació a 170 kg de N/ha/any i el Reial decret 261/96, de 16 de febrer, sobre protecció de les aigües contra la contaminació produïda per nitrats procedents de fonts agràries en què es considerarà:  
1. S'escamparà els purins des del tanc en forma de ventall, i s'evitarà la formació de bassals.  
2. Seguidament i per mitjà d'una passada de la conreadora seran enterrats.  
3. S'evitarà, en qualsevol cas, l'aplicació de purins en zones pròximes a conduccions d'aigua, a cursos d'aigua, aigües subterrànies i llocs habitats.  
La superfície agrícola receptora de purins és de 124,1427 ha i està composta d'acord amb la taula següent:  
  
Tipus Superfície  
Olivar-fruiters 0,0215  
Fruita seca 82,0057  
Olivar 18,6427  
Terres de cultiu 7,6229  
Fruiters 9,9077  
Fruites seques i olivar 4,6583  
Vinya 0,9687  
TOTAL 124,1427  
  
  
Tramitació administrativa  
El 15 de juny de 2017, l'Ajuntament de les Useres remet la documentació relativa al projecte incloent-hi còpia de l'expedient administratiu, projecte de l'activitat i estudi d'impacte ambiental.  
Es realitza la informació pública per l'Ajuntament de les Useres per mitjà de la publicació en el Butlletí Oficial de la Província de Castelló número 85, de 18 de juliol de 2017, per un termini de 30 dies, del projecte i estudi d'impacte ambiental de l'explotació porcina sol·licitada per D'Encabanyes, SCP, i no s'han presentat al·legacions, d'acord amb el certificat emés el 25 d'agost de 2017 per l'ajuntament.  
L'11 de juliol de 2017 des del Servei d'Avaluació d'Impacte Ambiental es remet a la Direcció Territorial de Castelló de la Conselleria d'Agricultura, Medi Ambient, Canvi Climàtic i Desenvolupament Rural l'expedient d'avaluació d'impacte ambiental per a l'elaboració de l'informe tècnic per a l'avaluació d'impacte ambiental del projecte.  
  
L'11 d'octubre de 2017, la direcció territorial sol·licita a l'Ajuntament de les Useres l'esmena de l'expedient, en relació amb el certificat d'exposició a informació pública.  
El 18 d'octubre de 2017, l'Ajuntament de les Useres remet a la direcció territorial el certificat d'exposició a informació pública de l'expedient.  
El 17 de novembre de 2017, la direcció territorial sol·licita a l'Ajuntament de les Useres l'esmena de l'expedient. Concretament se sol·licita que s'ajuste la quantitat de purins aportada per hectàrea en funció del requeriment dels cultius de cada parcel·la.  
El 21 de desembre de 2017, l'Ajuntament de les Useres remet a la direcció territorial l'esmena en la qual considera els nous límits de purins per hectàrea.  
El 31 de gener de 2018, la Direcció Territorial de Castelló remet l'informe tècnic per a l'avaluació d'impacte ambiental.  
El 3 d'abril de 2018 es remet a l'Ajuntament de les Useres la sol·licitud d'ampliació de documentació complementària relativa a la justificació de disponibilitat de recursos hídrics, informe de l'article 11 de la Llei 4/1998, del patrimoni cultural valencià.  
El 8 de maig de 2018, l'Ajuntament de les Useres remet la documentació complementària requerida aportada pel promotor, que inclou:  
  
- Acreditació per l'empresa subministradora d'aigua potable FACSA que hi ha disponibilitat de subministrament dels 4.005 m³/any sol·licitats, sense comprometre el subministrament d'altres usos.  
- Autorització de la Direcció Territorial de Cultura i Esports de 2 de novembre de 2017 per a la realització de la prospecció arqueològica per al compliment del que estableix l'article 11 de la Llei 4/1998, de patrimoni cultural valencià.  
- Justificació de no requerir gestor SANDACH per a la retirada de purins en gestionar-los per mitjà d'un pla d'adobat.  
Posteriorment, el 6 de juny de 2018, l'ajuntament remet la documentació aportada pel promotor, relativa la memòria d'impacte patrimonial realitzada a partir de la prospecció arqueològica autoritzada, el contingut de la qual s'exposa en l'apartat de les consideracions ambientals d'aquesta resolució.  
  
Informes sectorials  
L'expedient d'avaluació ambiental conté els informes següents:  
  
El 29 de setembre de 2016, l'Ajuntament de les Useres emet el certificat favorable de compatibilitat urbanística.  
El 27 d'octubre de 2016, la Conselleria d'Agricultura, Medi Ambient, Canvi Climàtic i Desenvolupament Rural emet l'informe agropecuari favorable amb condicions.  
  
Afeccions legals  
Afecció urbanística.  
La parcel·la està classificada com a sòl no urbanitzable no protegit agrícola o forestal d'acord amb el planejament urbanístic municipal de les Useres. L'ajuntament presenta l¡informe favorable de compatibilitat urbanística.  
Afecció a Xarxa Natura 2000 (LIC, ZEPA I ZEC).  
La ubicació de la granja està a 5.745 m del ZEPA Penyagolosa. No hi ha afectació previsible.  
Afecció a camins ramaders.  
La parcel·la on està la granja limita per la part sud amb l'assagador del Mas de Gavelo i per la part nord amb l'assagador de les Canyes. Els dos tenen una amplària legal de 20 m. No obstant això, l'ampliació de la nau proposada no afecta l'amplària legal dels camins ramaders.  
Està pròxim al camí ramader l'assagador del Mas de Gavelo, classificat (DOGV 31.08.1992) d'amplària necessària de 20 m, no delimitat, la distància aproximada del qual al límit de la parcel·la en la franja més pròxima és de 12,56 m.  
Afecció a sòl forestal.  
La parcel·la on es troba la granja està parcialment catalogada com a terreny forestal d'acord amb PATFOR. No obstant això, l'ampliació de la nau proposada no afecta el terreny catalogat com a forestal.  
Afecció a la contaminació per nitrats.  
D'acord amb la cartografia del SIGPAC la zona no es troba en superfícies de terreny l'escorriment o la filtració de les quals puga influir en l'estat de les aigües declarades com a afectades per la contaminació de nitrats utilitzats en l'agricultura.  
  
Consideracions ambientals en l'estudi d'impacte ambiental.  
1. Identificació d'impactes.  
Els impactes identificats en l'estudi d'impacte ambiental són els següents:  
- Disminució de la qualitat de l'aire per moviment de terres i presència de bestiar.  
- Augment del nivell de pols.  
- Contaminació acústica.  
- Reducció de sòl fèrtil.  
- Augment de l'erosió antròpica.  
- Alteració de l'ecosistema del sòl original.  
- Disminució de la filtració i recàrrega de les aigües subterrànies.  
- Augment del consum d'aigua superficial i contaminació d'aquesta.  
- Disminució de la coberta vegetal.  
- Alteració de la cadena tròfica.  
- Desplaçament d'espècies originals.  
- Pèrdua de valor paisatgístic.  
- Augment de la circulació de vehicles.  
- Augment de la càrrega de residus.  
- Augment de la qualitat de vida de les persones dependents de l'activitat.  
- Generació d'olors desagradables.  
- Augment de la població activa.  
- Millora del proveïment al mercat ramader.  
- Augment d'ingressos en l'economia local.  
Els impactes més severs d'acord a l'estudi d'impacte ambiental corresponen a la destrucció de la coberta vegetal, a la pèrdua de sòl fèrtil i a l'impacte paisatgístic.  
2. Mesures correctores proposades en l'EIA.  
Les mesures correctores proposades són les següents:  
- Trasplantament dels arbres fruiters existents en els marges de l'explotació o a altres parcel·les.  
- Extracció de la capa de sòl fèrtil i aprofitament en zones de trasplantament d'arbres.  
- Reg del terreny amb la realització prèvia de l'excavació.  
- Limitació de la velocitat a 20 km/h amb senyal a l'interior de la parcel·la.  
- Disseny de construcció en una sola planta i d'acord a la normativa municipal.  
- Compliment del Reial decret 261/1996, sobre protecció d'aigües contra la contaminació produïda per nitrats de fonts agràries.  
- Construcció de fosses de purins ben impermeabilitzades.  
- Ambientació i colors rústics.  
- Edificació d'una sola planta i alçària limitada.  
El pressupost inclou una partida de mesures correctores de 1.293,59 euros.  
3. Programa de vigilància ambiental proposat en l'EIA.  
L'estudi d'impacte ambiental proposa la vigilància ambiental següent:  
- Comprovació de l'establiment de les mesures correctores.  
- Mesurament dels impactes residuals que no poden ser eliminats amb les mesures correctores.  
- Control de la possible aparició de nous impactes.  
- Compromís de presentació d'informe anual en què es dona compte del desenvolupament i avançament de l'activitat, de l'aplicació de les mesures correctores i de qualsevol incidència.  
- Anàlisi dels purins per a verificar l'eficàcia del tractament abans de la seua aplicació al camp.  
- Inspecció i presa de mostres per a anàlisis de sòls en diversos punts de l'explotació.  
4. Consideracions ambientals de l'òrgan avaluador  
Està pròxim al camí ramader l'assagador del Mas de Gavelo, classificat (DOGV 31.08.1992) d'amplària necessària de 20 m, no delimitat, que dista en el límit de la parcel·la en la franja més pròxima 12,56 m.  
  
En el visor cartogràfic es detecta una franja de la parcel·la en la part sud amb el risc d'inundació geomorfològic, però no afecta la construcció de l'ampliació.  
En relació amb l'afecció als elements integrants del patrimoni, a data de l'emissió d'aquesta resolució no es disposa de l'informe establit en l'article 11 de la Llei 4/1998, del patrimoni cultural valencià. No obstant això, els resultats obtinguts de la prospecció arqueològica realitzada indiquen que no s'han trobat restes ni evidències arqueològiques de cap mena, per tant en la memòria d'impacte patrimonial presentada, es conclou que la parcel·la 144 del polígon 14 està lliure de qualsevol presència històrica o arqueològica, així com de qualsevol bé patrimonial. Quant a la consulta paleontològica establida en l'article 7 del Decret 208/2010, s'indica que, una vegada consultada la cartografia temàtica, s'ha observat que la parcel·la objecte de l'estudi té una part dins de la zona de baix potencial paleontològic i una part fora. Per això s'han buscat els vestigis paleontològics juntament amb els arqueològics en les tasques de prospecció, i no se n'ha trobat cap evidència. No obstant això, la no afecció al patrimoni cultural haurà de quedar confirmada per l'informe de l'òrgan competent.  
  
En la instal·lació existent el sistema de calefacció és per mitjà d'un calefactor de combustió de carbó que haurà de substituir-se per un sistema de calefacció alternatiu, ja siga el previst en l'ampliació com a biomassa o similar.  
En els antecedents existents d'avaluació d'impacte ambiental està l'expedient 271/97-AIA per a la legalització d'una instal·lació avícola d'engreixament per a 12.000 pollastres, per a la qual es va formular una estimació d'impacte ambiental el 28 d'agost de 1997. No obstant això, en la documentació aportada s'indica que la capacitat és de 18.000 pollastres, i no es troba la justificació que l'increment realitzat estiga emparat per algun pronunciament ambiental posterior.  
Així mateix, consta l'expedient 127/97-AIA d'una explotació porcina per a 660 porcs del qual es va formular l'estimació d'impacte ambiental el 17 de juny de 1997. No obstant això, en la documentació aportada s'indica que la capacitat és de 800 porcs, i no es troba la justificació que l'increment realitzat estiga emparat per algun pronunciament ambiental posterior.  
L'increment produït en l'explotació porcina pot considerar-se inclòs en la present avaluació, però el corresponent a la instal·lació avícola haurà de regularitzar-se.  
En els dos expedients s'inclou entre les condicions establides en les corresponents estimacions d'impacte, la integració de l'activitat en el medi per mitjà de la creació d'una pantalla vegetal al costat de la nau que impedisca la visió des dels camins més pròxims, i acabat de paraments exteriors en materials i colors propis de l'entorn. Ja que no consten documentalment, el seu compliment es trasllada al conjunt de condicions d'aquesta resolució.  
En el cas de les explotacions porcines, un dels possibles efectes és la contaminació de les aigües superficials i subterrànies per nitrats. La gestió de purins ha de ser realitzada de manera que el nitrogen aportat al cultiu receptor maximitze l'absorció del nitrogen i evite la contaminació de les aigües per escorriment o per percolació. Per a aconseguir aquest objectiu s'haurà de fer seguint els criteris següents:  
1. La quantitat de nitrogen aportada al cultiu ha de ser d'acord amb la necessitat fisiològica d'aquest, en quantitat i en els temps.  
2. L'aportació de nitrogen es realitzarà evitant la seua difusió per escorriment o percolació.  
Per a aquest cas concret i a efectes pràctics s'exigirà el següent:  
1. La quantitat de nitrogen aportada per hectàrea no superarà els valors següents en kg/ha per als diferents tipus de cultiu:  
  
Cultiu Règim de cultiu  
 Secà Regadiu  
Ametler i d'altres fruites seques 90 130  
Olivera 90 130  
Fruiters (règim extensiu) 100   
Garrofera 50 75  
Vinya 50 50  
Cereal 170 170  
  
  
2. L'aportació es realitzarà preferentment a la primavera i estiu.  
3. Es farà l'aplicació amb el tanc i ruixador de ventall.  
4. S'enterraran els purins immediatament després de la seua aplicació.  
5. S'evitarà l'aplicació de purins quan hi haja pronòstic de precipitacions.  
6. S'evitarà l'aplicació de purins en zones pròximes a cursos d'aigua.  
7. L'aplicació de purins en cada parcel·la es realitzarà, almenys, en dues aplicacions separades per un període de 3 mesos.  
De la documentació aportada en l'EIA es verifica que es disposa de cultius receptors de purins suficients per a no sobrepassar els límits establits per aquesta conselleria. En concret, d'acord amb l'annex d'esmena remés, disposa de 124,1427 ha capaces d'admetre 11.843,22 kg de N/any i la capacitat de producció de la granja és d'11.210,00 kg de N/any.  
  
Així mateix, per a evitar la contaminació de les aigües subterrànies en la ubicació de l'explotació porcina, s'han d'evitar fuites en les zones de magatzematge de purins. Per a això s'haurà de verificar l'estanquitat d'aquestes zones després de cada cicle d'engreixament. Si es detecten fissures en el formigó, es procedirà a sanejar-lo per a retornar l'estanquitat.  
  
Consideracions jurídiques  
El projecte examinat constitueix un dels supòsits en els quals és preceptiva la formulació d'una declaració d'impacte ambiental, amb la resolució administrativa prèvia que s'adopte per a l'aprovació definitiva d'aquell, d'acord amb l'apartat 1.h de l'annex I del Decret 162/1990.  
  
En l'expedient s'han observat els tràmits previstos la Llei 21/2013 d'avaluació ambiental i en les altres disposicions que li són aplicable.  
  
L'article 13 del Decret 158/2015, de 18 de setembre, del Consell, pel qual s'aprova el reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, modificat pel Decret 80/2016, d'1 de juliol, atribueix a la Direcció General de Medi Natural i Avaluació Ambiental competència sobre avaluació ambiental estratègica i de projectes.  
Per tot això, fent ús de les facultats que tinc legalment atribuïdes, formule la següent resolució:  
  
Primer  
Estimar acceptable, només als efectes ambientals, i sense perjudici de l'obtenció prèvia de les autoritzacions sectorials que li siguen aplicable, el projecte d'ampliació d'explotació porcina a 1.000 places, situat en el terme municipal de les Useres en parcel·la 144, del polígon 14, promoguda per D'Encabanyes, SCP, sempre que es desenvolupe amb les previsions del projecte, l'estudi d'impacte ambiental i altra documentació que hi ha en l'expedient, i s'adopten les condicions indicades en l'apartat segon.  
  
Segon  
Addicionalment a les mesures adoptades en el projecte, s'estableixen les condicions següents:  
1. El nombre total de porcs en l'explotació no excedirà de 1.000.  
2. Haurà de regularitzar-se la capacitat de l'explotació avícola que es va tramitar per a l'expedient 271/97-AIA.  
3. La instal·lació ramadera haurà de disposar d'una tanca perimetral i control efectiu de l'explotació. Així mateix, disposarà d'equips de neteja i desinfecció adequats tant per a la instal·lació com per als operaris i vehicles que puguen accedir a la instal·lació. Es condicionaran les finestres amb malles per a evitar la proliferació de vectors de malalties.  
  
4. Es comprovarà l'estanquitat dels depòsits d'emmagatzematge de purins que s'hauran de construir amb formigó armat impermeabilitzat.  
  
5. Es realitzarà el trasplantament dels arbres fruiters existents en els marges de l'explotació o en altres parcel·les. Per a això es realitzarà l'extracció de la capa de sòl fèrtil i s'aprofitarà en zones de trasplantament d'arbres.  
6. Es procedirà a la integració de l'activitat en el medi per mitjà de la creació d'una pantalla vegetal al costat de la nau que impedisca la visió des dels camins més pròxims, i acabat de paraments exteriors en materials i colors propis de l'entorn.  
7. El calefactor de carbó de la instal·lació existent haurà de substituir-se per un sistema de calefacció alternatiu, ja siga el previst en l'ampliació com a biomassa o similar.  
8. En relació amb els materials sobrants procedents de la demolició o excavació es tindrà en compte el que s'estableix en l'Ordre APM/1007/2017 (BOE 254, 21.10.2017) sobre les normes generals de valorització de materials naturals excavats per a la seua utilització en operacions de rebliment i obres diferents d'aquelles en què es van generar. Si escau, es podrà gestionar com a residu inert d'acord amb el Decret 200/2004, de l'1 d'octubre, del Consell de la Generalitat, pel qual es regula la utilització de residus inerts adequats en obres de restauració, condicionament i rebliment, o amb finalitats de construcció.  
9. La utilització de purins com a abonament orgànic es durà a terme d'acord amb l'Ordre 7/2010, de 10 de febrer, de la Conselleria d'Agricultura, Pesca i Alimentació, per la qual s'aprova el codi valencià de bones pràctiques agràries. No obstant això, quant a la quantitat de purins que s'aplicaran en les parcel·les aquesta serà d'acord amb la taula següent:  
  
Quantitat de nitrogen per hectàrea (kg/ha)  
  
  
Cultiu Règim de cultiu  
 Secà Regadiu  
Ametler i d'altres fruites seques 90 130  
Olivera 90 130  
Fruiters (règim extensiu) 100   
Garrofera 50 75  
Vinya 50 50  
Cereal 170 170  
  
  
Les aplicacions no s'efectuaran a distàncies menors de 50 metres de corrents naturals d'aigua i conduccions o depòsits d'aigua potable. A més, haurà de ser de 200 m en els casos de brolladors d'aigua.  
9. Bis. L'explotació porcina haurà de disposar, en tot moment, d'un registre actualitzat de l'ús de purins en el qual quede identificada cada una de les aplicacions de purins, i s'indicarà, almenys, la parcel·la, el cultiu, la data i la quantitat de purins aportada.  
10. En relació amb el risc d'incendis, s'ha de complir el que estableix el Decret 7/2004, de 23 de gener, del Consell de la Generalitat, pel qual s'aprova el plec general de normes de seguretat en prevenció d'incendis forestals a observar en l'execució d'obres i treballs que es realitzen en terreny forestal o en els seus voltants.  
11. Es mantindrà un registre del programa de vigilància ambiental, incloent-hi els justificants de la gestió dels residus en general, de la retirada de cadàvers i en relació amb la gestió dels purins, un registre actualitzat de l'ús de purins en el qual quede identificada cada una de les aplicacions d'aquest, i s'indicarà, almenys, la parcel·la, el cultiu, la data i la quantitat de purins aportada.  
Com a part del programa de vigilància ambiental s'acreditarà el compliment de les condicions establides en l'estimació d'impacte ambiental formulada per a l'expedient 127/97-AIA.  
12. Haurà d'obtindre l'informe establit en l'article 11 de la Llei 4/1998, del patrimoni cultural valencià prèviament a la llicència ambiental. Així mateix, si durant l'execució de les obres es trobaren restes paleontològiques, arqueològics o etnogràfics, el promotor haurà de posar el fet en coneixement de la Conselleria de Cultura de manera immediata, i adoptarà les mesures pertinents per a la seua protecció i conservació de conformitat amb el que preveuen els articles 63é i 65é de la Llei 4/1998, d'11 de juny, de la Generalitat Valenciana, del patrimoni cultural valencià.  
13. Qualsevol modificació o ampliació del projecte presentat, així com si es detectara cap impacte ambiental no previst en l'estudi d'impacte ambiental, haurà de ser comunicat a l'òrgan ambiental competent que establirà, si escau, l'aplicació de noves mesures correctores.  
  
  
Tercer  
Notificar a les persones interessades que contra la present resolució, ja que és un acte de tràmit, no es pot interposar cap recurs; sense perjudici d'aquells que, si escau, procedisquen en via administrativa o judicial contra l'acte, si escau, d'autorització del projecte.  
  
Quart  
Publicar en el Diari Oficial de la Generalitat Valenciana aquesta declaració d'impacte ambiental, d'acord amb el que es disposa en l'article 41 de la Llei 21/2013, d'avaluació ambiental.  
  
Cinqué  
D'acord amb la disposició transitòria primera de la Llei 21/2013, de 9 de desembre, d'avaluació ambiental, la regulació de la vigència de les declaracions d'impacte ambiental establida en l'article 43 de la Llei 21/2013 és aplicable a aquesta declaració d'impacte ambiental.  
  
  
València, 26 de juny de 2018.- El director general de Medi Natural i d'Avaluació Ambiental: Antoni Marzo i Pastor.»  
  
València, 21 de gener de 2019.- El director general de Medi natural i d'Avaluació Ambiental: Antoni Marzo i Pastor.